Die opbrengs van hierdie veiling vorm deel van 'n LitNet-fondsinsamelingsveldtog - sodat ons 'n nog beter diens aan ons lesers kan bied.
Klik op die prentjie om te sien watter skrywers al hierdie pen gebruik het om hul bydraes mee te skryf.
Elke skrywer lewer twee afsonderlike en verskillende tekste. Een teks word individueel opgeveil en jy kan dus daardie teks alleen koop. Niks verhoed jou egter om op al ses individueel te bie nie! Dieselfde skrywer se tweede teks word net as deel van die reeks van ses opgeveil. Hier moet jy dus ses tekste saam koop, en daarmee word jy 'n stel van ses ryker.
Wanneer die veiling afgehandel is, sal 'n baie beperkte aantal afdrukke aan die publiek beskikbaar gestel word. Maar jy kan die eienaar van die outentieke, oorspronklike handskrif word.
Die LitNet-bodmeester se beslissing is finaal. LitNet aanvaar geen verantwoordelikheid vir 'n bod wat LitNet nie bereik nie. Die uitslag sal op LitNet aangekondig word en geen korrespondensie sal daaroor gevoer word nie.